OzLabs/hebrew-wiki-articles huggingface dataset:
גביע הפדרציה 1966

גביע הפדרציה 1966 הייתה התחרות הרביעית לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הספורט של העיתונות, טורינו. התחרות הייתה פתוחה לכל נבחרת שתרשם. 

התחרות החלה ב-10 במאי בהשתתפות 21 נבחרות והסתיימה ב-16 במאי 1966.

המנצחת של התחרות הייתה ארצות הברית שניצחה במשחק הגמר נבחרת מערב גרמניה וזכתה בגביע בפעם השנייה.

במסגרת התחרות לא הוענקו פרסים כספיים.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 3
! colspan="2" align="center" |טורינו, איטליה 15 במאי 1966 מגרש חימר 
! colspan="5" align="center" | גרמניה המערבית 0
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || הלגה ניסן || ||6||5||1 
|-
| ||ג'ולי הלדמן || || 4||7 ||6 
|-bgcolor= #EAE3D8
! rowspan="2"| 2
| ||אדה בודינג || ||3 ||6|| 1 
|- bgcolor= #EAE3D8 
| || בילי ג'ין קינג || ||6 ||3 || 6 
|-
! rowspan="2"| 3
| || אדה בודינג/הלגה שולצה || ||4||2|| 
|- 
| || בילי ג'ין קינג/קרול גרבנר|| ||6||6|| 
|}

==קישורים חיצוניים==

* [https://web.archive.org/web/20171016013726/https://www.fedcup.com/en/draws-results/tie.aspx?id=W-FC-1966-WG-M-USA-FRG-01 נתוני משחק הגמר]

קטגוריה:תחרויות טניס ב-1966
קטגוריה:טורינו: תחרויות ספורט
קטגוריה:גביע הפדרציה
קטגוריה:תחרויות גביע הפדרציה באיטליה
דלתא בצלב הדרומי

δ בצלב הדרומי הוא הכוכב הרביעי בבהירותו בקבוצת הכוכבים הצלב הדרומי ועם בהירות נראית מדרגה 2.75 הוא העמום ביותר מבין ארבעת הכוכבים שיוצרים את האסטריזם בצורת צלב שעל שמו הקבוצה. זהו הכוכב היחיד מבין הארבעה שאין לו שם משלו (אם כי גם השמות אקרוקס וגקרוקס הם לא שמות רגילים אלא קיצור של ציוני באייר של הכוכבים).

==מאפיינים==
δ בצלב הדרומי הוא תת-ענק כחול עם סיווג ספקטרלי B2 IV שנמצא במרחק של כ-345 שנות אור ממערכת השמש. מסתו גדולה ומוערכת בקרוב ל-9 מסות שמש, רדיוסו כ-7 רדיוסי שמש והוא מאיר בעוצמה של פי 760 מעוצמת ההארה של השמש באור נראה, אך טמפרטורת פניו הגבוהה, כ-23,000 קלווין, גורמת לכך שכמעט כל קרינתו היא בתחום העל-סגול, כך שעוצמת הארתו הכוללת היא יותר מפי 10,000 מעוצמת ההארה של השמש. בדומה לתת-ענקים כחולים אחרים, בהירותו של δ בצלב הדרומי משתנה מעט בתחום של כ-6 מאיות של דרגת בהירות במחזוריות של 3 שעות, 37 דקות ו-30 שניות, כלומר כ-6.6 מחזורים ביממה. עקב כך הוא מסווג כמשתנה β בקפאוס. מהירות הסיבוב העצמי של δ בצלב הדרומי היא גבוהה ועומדת על לפחות 175 קילומטר בשנייה, כלומר הוא משלים הקפה על צירו בכשתי יממות בלבד. למרות שגילו מוערך בכ-18 מיליון שנים בלבד, נראה הוא כבר סיים להתיך מימן להליום בליבתו ותהליכי ההיתוך עברו לשכבות המקיפות את הליבה, מה שגורם לכוכב להתקרר ולהתנפח, בדרך להפוך לענק אדום.

==קישורים חיצוניים==
* [http://stars.astro.illinois.edu/sow/deltacru.html δ בצלב הדרומי] באתר של ג'ים קלר
* 

==הערות שוליים==

קטגוריה:תת-ענקים מסוג B
קטגוריה:משתני בטא בקפאוס
קטגוריה:קבוצת הכוכבים הצלב הדרומי
יוחנן העשירי

יוחנן העשירי (בלטינית: Ioannes X; 860 – 28 במאי 928) היה האפיפיור ממרץ 914 ועד למותו בשנת 928. הוא ניסה לאחד את איטליה כנגד הסרצנים אך בסופו של דבר נכלא ונרצח.

==ביוגרפיה==
נולד בעיירה Tossignano הנמצאת כ-30 ק"מ דרומית מזרחים מבולוניה. את דרכו הדתית בבולוניה. במהרה הצליח להתקרב לאצולה ומונה לארכיבישוף על ידי האפיפיור סרגיוס השלישי שאיתו עבד בשיתוף פעולה. בשנת 914 הגיע לרומא ושם נבחר לאפיפיור. הדבר הראשון שעשה כאפיפיור היה מאבק כנגד סרצנים אשר ישבו על נהר הגריליאנו. יוחנן הצליח לגבש ברית נוצרית אשר ניצחה בסופו של דבר את הסרצנים והסירה איום זה מאיטליה לזמן מה.

חוץ מהתעסקות בסכסוכים פנים-איטלקיים, הצליח יוחנן גם לעסוק ולתווך בסכסוכים דתיים באימפריה הביזנטית. בנוסף על כך, יוחנן הביע תמיכה בקונרד הראשון, מלך גרמניה ועל רפורמות בקלוני, מנזר במזרח צרפת.

כתוצאה מהסכסוכים הפנים-איטלקיים, יוחנן נאסר בשנת 928 והושלך לצינוק עד מותו. לא ברור כיצד מת, וישנן שתי טענות בנושא: לפי הראשונה, יוחנן נרצח בצינוק, ולפי הטענה השנייה יוחנן מת בשנת 929 ממות טבעי כתוצאה מתנאי הצינוק ומדיכאון. נקבר בבזיליקת יוחנן הקדוש בלטראנו והוחלף על ידי לאו השישי.

==קישורים חיצוניים==

* 
* 

קטגוריה:אפיפיורים איטלקים
קטגוריה:אפיפיורים במאה ה-10
קטגוריה:ילידי 860
קטגוריה:נפטרים ב-929
אינוקנטיוס האחד עשר

אינוקנטיוס האחד עשר (בלטינית: Innocentius XI, נולד כבנדטו אודסקלצ'י; 16 במאי 1611 – 12 באוגוסט 1689) היה האפיפיור משנת 1676 ועד מותו בשנת 1689. ידוע בבודפשט בתור "המושיע של הונגריה". רוב שנותיו עברו במתיחות עם לואי הארבעה עשר, מלך צרפת. אינוקנטיוס ידוע בכך שהוריד מיסים במדינת האפיפיור וצמצם את תקציב המדינה.

==ביוגרפיה==
נולד ב-16 במאי 1611 בקומו, לומברדיה שבצפון איטליה למשפחת אצולה בשם בנדטו אודסקלצ'י. אחיו הגדול הקים בנק מצליח. בנדטו עסק בתחילה בלימודים ובגיל 15 עבר לג'נובה על מנת לעזור בעסק המשפחתי שבאותה העת כבר פתח סניפים בנירנברג, מילאנו, קרקוב ורומא. בשנת 1630 הוא שרד מגפה המונית אשר הרגה את אימו.

בשנת 1669 היה בנדטו מועמד בולט לתפקיד האפיפיור לאחר מותו של קלמנס התשיעי, אך נדחה לאחר שהשלטון הצרפתי הטיל וטו על מועמדותו. בשנת 1676 אודסקלצ'י ניסה להתמודד שוב על התפקיד. לואי ה-14, מלך צרפת ניסה פעם נוספת להטיל וטו, אך אישר את המינוי לאחר לחץ ציבורי. אודסקלצ'י נבחר לתפקיד ב-21 בספטמבר 1676 ובחר לעצמו את הכינוי אינוקנטיוס האחד עשר על שם האפיפיור אינוקנטיוס העשירי אשר מינה אותו לקרדינל שנים קודם לכן. הוא הוכתר רשמית לתפקיד ב-4 באוקטובר.

עם כניסתו לתפקיד, אינוקנטיוס ניסה לצמצם את הוצאות מדינת הוותיקן וניסח תקנות מחמירות כנגד נפוטיזם בקרב הקרדינלים. בנוסף על כך, ניסה אינוקנטיוס להעלות את הרמה המוסרית של אנשיו. אחת הדוגמאות הבולטות לכך היא סגירת כל התיאטראות ברומא שנחשבו לזילות מוסרית. בנוסף על כך, אינוקנטיוס פעל כנגד בתי ההימורים וכתב תקנות מחמירות הקשורות ללבוש הנשים. מדיניותו כלפי היהודים הייתה סלחנית יחסית.

אינוקנטיוס תרם רבות לגירוש האימפריה העות'מאנית מבודפשט והונגריה. קונפליקט מרכזי בתקופות כהונתו של אינוקנטיוס היה סביב מלכותו האבסולוטית של לואי ה-14 ושררה בין השניים מתיחות רבה בנוגע לחלוקת הכוח בין השלטון הצרפתי לבין עליונותה הדתית של הכנסייה. המתיחות החריפה עד כדי כך שלואי כבש את שטח הכנסייה באביניון וכמעט ניתק את צרפת מריבונותה של הכנסייה הקתולית. לאחר מותו של אינוקנטיוס המחלוקות הוסדרו לטובתה של הכנסייה.

בשנת 1689 בריאותו של אינוקנטיוס הידרדרה והוא היה משותק למיטתו החל מיוני. הוא נפטר ב-12 באוגוסט בשעה 22.00 (זמן רומא) ונקבר בבזיליקת פטרוס הקדוש.

==קישורים חיצוניים==

* 
* 

קטגוריה:אפיפיורים איטלקים
קטגוריה:מבורכים נוצרים
קטגוריה:אפיפיורים במאה ה-17
קטגוריה:ילידי 1611
קטגוריה:נפטרים ב-1689
ג'ון אשברי

ג'ון לורנס אשברי (באנגלית: John Ashbery; 28 ביולי 1927 – 3 בספטמבר 2017) היה משורר אמריקאי. הוא פרסם למעלה מעשרים ספרי שירה, וזכה בפרסים רבים, בהם פרס פוליצר על ספרו "דיוקן עצמי בראי קמור", שראה אור בשנת 1975. היה מזוהה עם אסכולת ניו יורק לשירה של שנות ה-50 וה-60, לצד המשוררים קנת' קוך, ג'יימס סקיילר ופרנק אוהרה. האסכולה אופיינה כשירה מודרניסטית, סוריאליסטית ואבסטרקטית.<ref></ref> שירתו מורכבת ומושפעת לא מעט מפוסטמודרניזם וסוריאליזם, אף על פי שהוא הצהיר על רצונו ששיריו יהיו נגישים לאנשים רבים ככל האפשר.

==חייו==
ג'ון אשברי נולד ב-1927 ברוצ'סטר, ניו יורק, וגדל בחווה ליד ימת אונטריו. הוא החל ללמוד ספרות ואמנות באוניברסיטת הרווארד ב-1945, ולאחר השלמת התואר ב-1949, עבר להתגורר בניו יורק. שם סיים תואר שני באוניברסיטת קולומביה. במהלך לימודיו התיידד עם סופרים ומשוררים רבים, בהם קנת' קוך, פרנק אוהרה, ג'יימס סקיילר וברברה אפשטיין.

משנת 1951 עד 1955 עבד כרעיונאי בניו יורק, ואז התקבל לתוכנית פולברייט לחילופי סטודנטים, והתגורר בצרפת עד שנת 1965. בתקופה זו פיתח את מיומנויותיו כמשורר, עורך, מבקר אמנות ומתרגם בכתבי עת רבים לספרות ואמנות, בהם המגזינים "ניו יורק" ו-ARTnews. בין הסופרים והמשוררים שתרגם נמנים ארתור רמבו ומקס ז'אקוב.

לאחר שובו לארצות הברית לימד שירה במסגרות אקדמיות רבות, והוציא מספר רב של ספרי שירה. אוסף השירים "דיוקן עצמי בראי קמור" שראה אור ב-1975 זיכה אותו בפרס פוליצר ובפרסים נוספים. הספר תורגם לשפות רבות, ויצא גם בשפה העברית בשנת 1982 בתרגומו של זלי גורביץ'.

השירה של אשברי לעיתים קרובות מופשטת, חסרת נושא מרכזי, ונעדר ממנה קולו הצלול של המשורר. ברבים משיריו הוא מתאר מעין מאבק בין עולם הכאוס לעולם האמנות. שירתו מורכבת ומושפעת לא מעט מפוסטמודרניזם וסוריאליזם. אף על פי שהוא הצהיר על רצונו ששיריו יהיו נגישים לאנשים רבים ככל האפשר, היו משוררים שהביעו ביקורת על סגנונו וכינו אותו "קשה וכמעט בלתי-אפשרי לקריאה", אך רוב מבקרי הספרות התייחסו אליו כאל אחד המשוררים החשובים ביותר בארצות הברית לאחר מלחמת העולם השנייה.

אשברי גר בניו יורק ובהדסון, ניו יורק, עם בן זוגו במשך רוב חייו הבוגרים, דוד קרמני, שגם פרסם ביוגרפיה על חייו. הם התחתנו בנישואים חד-מיניים. אשברי מת בנסיבות טבעיות בביתו בהדסון ב-3 בספטמבר 2017, בגיל 90.

==ספרו בעברית==
* דיוקן עצמי בראי קמור (תרגום: זלי גורביץ'), עכשיו-סתוית, 1982

==קישורים חיצוניים==

* 
* - מבחר משיריו, בתרגומו של משה דור
* - על הספר "דיוקן עצמי בראי קמור"
* 
* 
* 

== הערות שוליים ==

קטגוריה:ניו יורק: אישים
קטגוריה:משוררים אמריקאים
קטגוריה:בוגרי אוניברסיטת הרווארד
קטגוריה:בוגרי אוניברסיטת קולומביה
קטגוריה:להט"בים אמריקאים
קטגוריה:משוררים להט"בים אמריקאים
קטגוריה:זוכי מדליית מדעי הרוח
קטגוריה:זוכי פרס פוליצר: שירה
קטגוריה:אמריקאים שנולדו ב-1927
קטגוריה:אמריקאים שנפטרו ב-2017
קטגוריה:אסכולת ניו יורק
אברהם שמשון שלום הלפרין

הרב אברהם שמשון שלום הלפרין (נולד בט"ז באב ה'תש"ג (אוגוסט 1943)) הוא האדמו"ר הנוכחי של חסידות וסלוי. בנו של הרב יעקב יוסף שלמה הלפרין ונינו של הרב שלום הלפרין, אבי שושלת חסידות ווסלוי.

== תולדותיו ==
אביו היה מנהיג לחסידים בבוקרשט ולפני כן בגאלאץ. אמו של הרב אברהם שלום שמשון הייתה בתו של הרב יעקב שמשון קנר (הרבי מטשחויב), חתנו של רבי משה משינאווא.

למד בישיבת באר יעקב אצל הרב משה שמואל שפירא. הוא נישא לטובה בת הרב אברהם יהושע השיל ברים, ראש ישיבת "תפארת ישראל" של חסידות בויאן בירושלים (נפטרה בתשפ"א, 2020). היה ראש כולל "תומר דבורה" בבני ברק ורב בעמנואל.

== האדמו"רות ==
בשנת ה'תשמ"ה, על-פי צוואת אביו החל לכהן כאדמו"ר מווסלוי. הוכתר לאדמו"ר על ידי האדמו"ר רבי יצחק פרידמן מבוהוש. הוא נמצא מידי שבת בתל אביב ומארח אורחים רבים על שולחנו. כמו כן פתח בית מדרש ברמת אהרן בבני ברק, ובו הוא עורך את הטישים בימי ההילולא של אבותיו.

הוא עורך התוועדות גם ביום ההילולא של האדמו"ר משטפנשט וזאת בעקבות מסורת שלפיה העביר רבי אברהם יהושע השיל פרידמן, האדמו"ר מאדז'וד-שטפנשט, את שרביט ההנהגה של חסידות שטפנשט אל האדמו"ר מוואסלוי-גאלאץ.

== מילדיו ==
*הרב יצחק, חתן הרב דוד משה פרידמן נכד רבי ישראל פרידמן מטשורטקוב
*הרב ראובן, קהילה בציריך, חתן רבי אברהם אביש וייס מספינקה
*משה, חתן הרב שפיגל, האדמו"ר מאוסטרוב קאלושין – ניו יורק
*חיים דוב, רב בית המדרש וואסלוי בבני ברק, חתן דודו האדמו"ר מבוהוש

== קישורים חיצוניים ==
*[https://www.jdn.co.il/tag/האדמור-מוואסלוי/ האדמו"ר מוואסלוי] תגית באתר JDN

==הערות שוליים==

אברהם שלום שמשון הלפרין
קטגוריה:אדמו"רים ישראלים
קטגוריה:בני ברק: אדמו"רים
קטגוריה:תל אביב-יפו: אדמו"רים
קטגוריה:אדמו"רי שטפנשט
קטגוריה:ישראלים ילידי רומניה
קטגוריה:עולים
קטגוריה:ישראלים שנולדו ב-1943
Rainbow (שיר של סיה)

Rainbow (בעברית: קשת) הוא סינגל שהוקלט על ידי הזמרת האוסטרלית סיה. הסינגל יצא לאור ב-15 בספטמבר 2017, מתוך הפסקול My Little Pony, עבור הסרט "הפוני הקטן שלי: הסרט" תחת חסותה של חברת התקליטים סוני מיוזיק.

== רקע וכתיבה ==
את השיר כתבו סיה, ג'סי שטקין, ג'יימס נוטרלוב והוא הופק על ידי ג'סי שטקין גם כן. כיוון שדיבבה סיה בסרט "הפוני הקטן שלי: הסרט" דמות פוני חדשה, יוצרי הסרט עיצבו עבורה סוס פוני חדש שנושא את סמל הדגל שלה, כשעל ראשו פאה.

סיה הכריזה ברשתות החברתיות כי את השיר תוציא בסמוך לצאת הסרט "הפוני הקטן שלי: הסרט" לאקרנים.

== וידאו קליפ ==
הווידאו קליפ הנלווה שיצא לשיר מציג את הרקדנית הנודעת שבה סיה משתמשת ברוב הקליפים שלה, כשהיא רוקדת במסך אשר מחליף צבעים. בין לבין ניתן לראות לאורך כולו קטעים מתוך הסרט "הפוני הקטן שלי: הסרט", כשבהם ניתן לראות את סוס הפוני שעיצבו במיוחד עבור סיה עצמה.

מונה הצפיות של הווידאו קליפ נכון לאפריל 2020, עומד על סך מצטבר של 90 מיליון צפיות.

== קישורים חיצוניים ==

==הערות שוליים==

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי ג'סי שטקין
קטגוריה:שירים שנכתבו על ידי סיה
קטגוריה:שירים שהופקו על ידי ג'סי שטקין
שטר שחרור

שטר שחרור הוא אחד משלוש הדרכים בהן עבד כנעני משתחרר מאדונו. האדון כותב לעבד שטר שבו כתוב שהוא משחרר את העבד, ונותנו לידי העבד.

== גטו וידו באים כאחד ==

בתלמוד דנו האיך יכול העבד להשתחרר בקבלת השטר מאדונו, והרי מה שקנה עבד קנה רבו. ביישוב לשאלה זו אמרו בגמרא ש"גטו וידו באים כאחד". זאת אומרת שביחד עם נתינת הגט לידו זוכה בשחרורו ועל ידי זה יכול לקבל הגט שחרור ולהשתחרר.

== אפשרויות שחרור נוספות ==
מלבד שחרור על ידי שטר, ישנן עוד שתי אפשרויות:
* גרעון כסף - אופן נוסף לשחרור העבד הוא על ידי תשלום כסף לאדון.
* עשרים וארבעה ראשי איברים - כמו כן אם האדון פצע את עבדו באחד מעשרים וארבעה ראשי איברים קונסים את האדון שהעבד יֵצא לחירות.

== אופן השחרור ==
עבד כנעני לאחר שמשתחרר, צריך לטבול טבילה (נוסף על הטבילה שטבל בעת שנכנס לעבדות), בטבילה זו הוא משתחרר והופך לגר יהודי לכל דבר ועניין, וכך הוא לשון הרמב"ם:

== הערות שוליים ==

קטגוריה:עבד כנעני
קטגוריה:שטרות במשפט העברי
ספריית המדינה של וירטמברג

אולם הקריאה
ספריית המדינה של וירטמברג (בגרמנית: Württembergische Landesbibliothek או WLB) היא אחת משתי ספריות ההפקדה של באדן-וירטמברג, גרמניה וממוקמת בשטוטגרט (השנייה היא ספריית המדינה של באדן בקרלסרוהה). שורשיה בספרייה המרכזית של הדוכסות ההיסטורית של וירטמברג. הספרייה כוללת 3.8 מיליון פריטים והיא הרביעית בגודלה במדינת באדן-וירטמברג, לאחר ספריות אוניברסיטת פרייבורג, אוניברסיטת היידלברג ואוניברסיטת טיבינגן. בספרייה אוסף גדול וחשוב של כתבי יד מימי הביניים, כולל כ-7,000 פרטי אינקונבולה ("דפוס ערש", פריטים שהודפסו מהמצאת הדפוס עד 1500) וכן האוסף הגדול בעולם של ספרי ביבליה. 

== היסטוריה ==
הספרייה הוקמה ב-1765 על ידי קרל השני אויגן, דוכס וירטמברג כספרייה ציבורית מרכזית של הדוכסות, בחסות הדוכס בעיר לודוויגסבורג. ב-1777 הועברה הספרייה לשטוטגרט. קרל אויגן עצמו התעניין באיסוף ספרים כמו גם מטבעות וחפצי אמנות ועסק באופן אישי בהגדלת האוסף ושיפורו עד מותו ב-1793. ב-1803, בעת כיבוש נפולאון, הועברו לספרייה ספריותיהם הגדולות של מוסדות דתיים כקתדרלות ומנזרים. ב-1820 הועברה הספרייה ל-Invalidenhaus (בית חולים צבאי לשעבר) ונקראה "הספרייה המלכותית" (Königliche Landesbibliothek). 

המבנה נהרס כמעט כליל בעת מלחמת העולם השנייה. חלק ניכר מאוצרות הספרייה ניצלו, אך כ-400,000 פריטים הושמדו בהפצצות הלילה שבין ה-12 ל-13 בדצמבר 1944, רובם ככולם הודפסו לאחר 1930. 

המבנה הנוכחי של הספרייה, בסגנון הברוטליזם, נחנך במיקומה ההיסטורי ב-1970.

== האוסף ==
* כתבי יד: כ-15,000 כתבי יד מימי הביניים, בהם כרוניקות משפחת צימרן (Zimmerische Chronik), מקור חשוב לחקר ההיסטורי והאתנוגרפי של האזור בסוף ימי הביניים.
* אינקונבולה: כ-7,000 פריטים, האוסף החמישי בגדלו בעולם.
* אוסף הביבליה: 16,000 ספרי תנ"ך והברית החדשה מודפסים. בהם תנ"ך גוטנברג שנרכש ב-1978, העותק המלא היחיד של התנ"ך בתרגומו לאנגלית מאת ויליאם טינדייל.
* אוסף מוזיקה
* אוסף מפות, כ-136,000, חלק גדול מהן מפות אזוריות
* דיוקנאות, כ-120,000
* גלויות, כ-31,500
* היסטוריה של הבלט בפרט וריקוד בכלל, כ-2,700 כרכים
* ארכיון ואוסף פרידריך הלדרלין 
* ארכיון שטפן גאורגה

== קישורים חיצוניים ==

* 

וירטמברג
וירטמברג
וירטמברג
קטגוריה:שטוטגרט: מבנים
קטגוריה:באדן-וירטמברג: תרבות
יחסי ישראל–פיג'י

נשיא המדינה ראובן ריבלין עם ראש ממשלת פיג'י, פרנק ביינימרמה בפגישת פסגה של הנשיא עם מדינות האוקיינוס השקט. נאדי , פיגי', פברואר 2020]]
נשיא ישראל [[יצחק הרצוג נפגש עם מקבילו הפיג'יאני ויליאמה קטוניוורה בעת ביקורו בישראל, 2022]]
יחסי ישראל–פיג'י הם היחסים הדיפלומטיים הרשמיים שמתקיימים בין מדינת ישראל לבין הרפובליקה של איי פיג'י.

שגריר ישראל באוסטרליה משמש כשגריר לא-תושב לפיג'י, וכיום ממלא תפקיד זה אמיר מימון.

== היסטוריה ==
היחסים הדיפלומטיים בין ישראל לפיג'י נכונו ב-1970. ב-1978 נערך ביקור ראשון מדרג גבוה, של סגן ראש ממשלת פיג'י, באטו סיר פינאלה גאגילאו. בנובמבר 1986 ביקר נשיא ישראל חיים הרצוג בפיג'י.

במרץ 2009 הגיש שגריר פיג'י בישראל, פיו בוסקו טיקוישובה, כתב האמנה לנשיא המדינה שמעון פרס. במהלך טקס הגשת כתב ההאמנה, ערך טיקוישובה את הטקס המסורתי הנהוג במדינתו; כרע ברך בפני הנשיא בעת הגשת כתב האמנה ומחא כף שלוש פעמים על פי המסורת העתיקה.

בראשית נובמבר 2016, ראש ממשלת ישראל בנימין נתניהו, קיבל את עמיתו הפיג'יאני, פרנק ביינימארמה בירושלים, והודה לו על תמיכתה של פיג'י בישראל בארגונים בינלאומיים שונים. במהלך הביקור בן שלושת הימים נדונו גם נושאים שונים ביחסים, בהם כוחות שמירת השלום של פיג'י הפועלים באזור, שיתוף פעולה הבילטרלי, במיוחד בתחום הפיתוח החקלאי. ביינימארמה הודה לישראל על עזרתה בבנייה מחדש של תשתית האי אובלאו לאחר ציקלון וינסטון , שאותה סיפקה במסגרת פעולותיהן המתואמת של שגרירות ישראל באוסטרליה וארגון ישראייד. לאחר הפגישה נחתם מזכר הבנות בין שתי המדינות. ביינימארמה הזמין באורח רשמי את נתניהו לבקר בפיג'י.

בסוף אותו חודש הודיע נתניהו כי הוא עומד לצאת לביקור רשמי בפיג'י. הביקור הראשון אי פעם של ראש ממשלת ישראל למדינה זו. עם זאת, הביקור לא התקיים בעקבות החיכוך ביחסים, לאחר שהנציג הפיג'יאני בעצרת הכללית של האו"ם הביא את דגל פלסטין לעצרת. על אף מקרה זה הכריז נתניהו על רצונו לפתח ולחזק את הקשרים בין שתי המדינות.

ביולי 2017 הגיעה משלחת רופאים ואחיות ישראלים לפיג'י במסגרת סיוע הומניטרי. כמו כן נחתם מזכר הבנות הדדיות בתחום החקלאות בין שתי המדינות.

בדצמבר 2018 ביקר ראש ממשלת פיג'י פרנק ביינימאראמה בישראל. במסגרת הביקור המדיני, נפגש עם ראש הממשלה נתניהו בלשכתו בירושלים שעדכן אותו בחשיפת מנהרות הטרור בצפון, כחלק ממבצע מגן צפוני.

ב-20 בפברואר 2020 ערך הנשיא ראובן ריבלין ביקור רשמי באי, אליו הצטרפו מנהיגים אזוריים אחרים מאזור האוקיינוס השקט.

באוגוסט 2022, הגיע נשיא פיג'י ויליאמה קטוניוורה לביקור רשמי בישראל במסגרתו פגש את נשיא המדינה יצחק הרצוג.

ביוני 2023 הודיעה ממשלת פיג'י כי בכוונתה לפתוח שגרירות בישראל.

==קישורים חיצוניים==

== הערות שוליים ==

*
ברכת מציב גבול אלמנה

היישוב המתחדש [[בית אל בבנימין, המשמר את שמו של היישוב המקראי בית אל]]

ברכת מציב גבול אלמנה היא ברכה שתקנו חכמים על ראיית יישוב חדש שהוקם בארץ ישראל לאחר שעם ישראל גלה מארצו וכעת מיישבה מחדש, כאשה שנותרה עזובה מבעלה כגרושה (בלשון חז"ל גם גרושה נקראת "אלמנה"), וכעת שבה אל ביתו.

הראשונים נחלקו האם הברכה נתקנה בעיקרה על ראיית כל מבנה, או דווקא על ראיית בית כנסת. כיום המנהג לברך את הברכה על ראיית בית כנסת.

== מקור הברכה ==
ברכת מציב גבול אלמנה מוזכרת בתלמוד הבבלי במסכת ברכות: . ונפסקה בשולחן ערוך. הברכה מדמה את עם ישראל בגלות לאשה שנעזבה מבעלה, שהיא כאלמנה. כאשר שבו ישראל לארצם וגבולם, הם כאלמנה ששבה לבעלה. דימוי עם ישראל בחורבן ובגלות לאלמנה, מקורו בפסוק בישעיהו: .

במשך שנות הגלות, כאשר היישוב היהודי בארץ היה דל, לא נהגו לברך ברכה, מכיוון שהיישוב בארץ לא היה יציב ולא הייתה בו כל כך נחמה. כאשר החלה ההתיישבות היהודית בארץ להתרחב, בעת עליית חובבי ציון ובעת היציאה מחומות ירושלים, החלו לברך ברכה זו על יישובים שנבנו בארץ.

== מתי מברכים את הברכה ==
חלק מפוסקי דורנו כתבו לברך את ברכת מציב גבול אלמנה על ראית בית הכנסת [[חורבת ר' יהודה החסיד, אם לא ראהו במשך שלשים יום]]

רש"י על הגמרא במסכת ברכות מבאר שמברכים את הברכה על יישוב . ובאר הבית יוסף: . יש אומרים שגם על יישובים החיים בצל פיגועים והתנכלויות אויב ניתן לברך כיוון שהם נחשבים יושבים לבטח הרבה יותר ממצב עם ישראל בגלות. לדעת הרי"ף ברכת "מציב גבול אלמנה" נתקנה על ראיית בית כנסת של יישוב ישראלי. אולם לדעת רוב הראשונים, בהם רבנו חננאל, רש"י, רמב"ם והשולחן ערוך, הברכה היא על יישוב חדש ולאו דווקא בית כנסת. בפועל, כדי לצאת ידי חובת כל הדעות, המנהג לברך את הברכה בבית הכנסת שביישוב החדש. לדעת הרב אליעזר מלמד שונה הדין לגבי ירושלים, מאחר שעליה עיקר אבל החורבן, יש לברך על כל בניית שכונה חדשה בתוכה אף על פי שהיישוב היהודי בה מבוסס וקדום. להלכה כתב במשנה ברורה בשם הפרי מגדים שבימינו טוב לברך ברכה זו בלא שם ומלכות. הרב צבי יהודה הכהן קוק כתב שהחשש והפחד בדורינו שמא יש כאן ברכה לבטלה בשל מחלוקת הראשונים, וההחמרה עקב כך שלא לברך כלל, נגזרים מחסרון שלמות באמונה.

את ברכות הראייה הקשורות למקומות ואתרים מברכים בכל שלושים יום, לכן גם ברכה זו מברכים בכל שלושים יום שרואים את היישוב החדש. אמנם יש אומרים שמאחר ואין כל כך התפעלות מראיית יישובים חדשים, לכן רק על ראייה ראשונה של יישוב, שאז ישנה התפעלות, מברכים ברכה זו.

== לקריאה נוספת ==
* הרב מאיר בראלי, , בוויקיטקסט
* הרב יהושע ון-דייק, לבירור 'מקחו של צדיק' בעניין ברכת מציב גבול אלמנה - בירור שיטתו של רבינו הרצי"ה קוק זצ"ל ירחון האוצר גיליון פח

== הערות שוליים ==

קטגוריה:ברכות הראייה
קטגוריה:הלכה
קטגוריה:ברכות השבח
מונוגיים

מונוגיים (באנגלית: MonoGame) היא תוכנה חופשית לשימוש בידי מפתחי משחקי מחשב המסוגלת לתת למשחקים שפותחו עבור מערכות ההפעלה Windows ו - Windows Phone יכולת לרוץ על מערכות הפעלה אחרות. סביבת מונוגיים תומכת ב iOS, אנדרואיד, MacOS, Linux, PS4, PSVita, Xbox One ו - Switch. הפלטפורמה מיישמת את ממשק תכנות היישומים XNA 4 של מיקרוסופט. המשחקים הפופולריים Bastion ו Fez השתמשו במונוגיים כדי לאפשר הרצה מחוץ ל windows.

== ראו גם ==
* .NET Framework
* מונו

== קישורים חיצוניים ==
* 

* [https://github.com/MonoGame github.com/MonoGame] - קוד המקור ב GitHub

== הערות שוליים ==

קטגוריה:תוכנה חופשית
קטגוריה:משחקי מחשב
אטלאנטיקו

אטלאנטיקו (בספרדית: Atlántico) הוא אחד מ-32 המחוזות של קולומביה. המחוז נמצא בצפון קולומביה והוא גובל בים הקריבי בצפון, במגדלנה במזרח ובבוליבר במערב.

המחוז משתרע על שטח של 3,388 קמ"ר. בירת המחוז היא ברנקייה.

==היסטוריה==
בתקופה הפרה-קולומביאנית התגוררו באזור מספר שבטי ילידים, ובעיקר בני המוקנה . האירופאי הראשון שהגיע לאזור היה מגלה הארצות הספרדי רודריגו דה בסטידס באזור 1500.

האזור היה שייך ליחידות מנהליות שונות, למעט תקופה קצרה בשנות ה-50 של המאה ה-19 אז הוקמה פרובינציית סבנייה, אך עם הפיכתה של רפובליקת גרנדה החדשה, הישות ששלטה אז בשטחי קולומביה, למדינה פדרלית, שטחי הפרובינציה סופחו למדינת בוליבר . עם הקמת רפובליקת קולומביה במתכונתה הנוכחית ב-1866 המדינה הפכה למחוז בוליבר.

בתחילת המאה ה-20 החלוקה המנהלית של קולומביה עברה רפורמות רבות תוך זמן קצר. ב-1905 הוקם מחוז אטלאנטיקו, אך ב-1908 הייתה רפורמה נוספת במסגרתה הוקם במקומו מחוז ברנקייה, ורפורמה נוספת כעבור פחות משנתיים סיפחה אותו מחדש למחוז בוליבר. ההקמה הסופית של המחוז התרחשה ב-14 ביולי 1910.

==כלכלה==
כלכלת המחוז מסתמכת בעיקר על מסחר ותעשייה, בעיקר בבירה ברנקייה, ובמידה פחותה יותר על חקלאות וכרייה.

==חלוקה מנהלית==
חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לארבע פרובינציות (Provincias) כדלהלן:

{| class="wikitable sortable"
|-
! שם !! שם בספרדית !! מספר רשויות מקומיות
|-
| צפון || Norte||5
|-
| מרכז-מזרח || Centro-Oriente||7
|-
| דרום || Sur||7
|-
| מערב || Occidente||4
|}

==קישורים חיצוניים==

* 

==הערות שוליים==

קטגוריה:קולומביה: מחוזות
קטגוריה:מדינות וטריטוריות שהוקמו ב-1910
נבחרת גביע הפדרציה של אוסטריה

נבחרת גביע הפדרציה של אוסטריה היא נבחרת הטניס של אוסטריה המשחקת בגביע הפדרציה העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1963, כאשר התחרות הוקמה. ההישג של הנבחרת הוא הגעה לחצי הגמר 4 פעמים.

נכון לשנת 2017 שיחקה אוסטריה מאז תחילת השתתפותה בגביע הפדרציה 139 משחקים בינלאומיים, בהם ניצחה 63 מפגשים.

==תוצאות בגביע הפדרציה==

==קישורים חיצוניים==

* [https://www.billiejeankingcup.com/en/team/aut נבחרת טניס הנשים של אוסטריה] - דף הנבחרת מאתר גביע הפדרציה

==הערות שוליים==

אוסטריה
טניס
Slide

Slide (בעברית: להחליק) הוא שיר של הדי ג'יי והמפיק הסקוטי קלווין האריס. בשיר משתתפים הזמר האמריקאי פרנק אושן, הראפרים האמריקאים קוואבו ואופסט מתוך להקת ההיפ-הופ מיגוס. שיר זה הוא הסינגל המוביל מתוך אלבום האולפן החמישי של האריס, Funk Wav Bounces Vol.1, שפורסם ב-23 בפברואר 2017 דרך חברת התקליטים סוני מיוזיק.

== רקע ==
ב-21 בפברואר 2017, הודיע האריס על "Slide", ושיתוף פעולה עם הזמר האמריקאי, פרנק אושן, ולהקת ההיפ-הופ האמריקנית מיגוס. אושן, האריס ומיגוס זכו לקרדיטים על השירה והכתיבה, בעוד שההפקה התבצעה על ידי האריס בלבד. השיר פורסם ב-23 בפברואר 2017. השיר הוא שיתוף הפעולה הראשון של אושן מאז שעזב את דאף ג'אם, וכן שיתוף הפעולה הראשון של מיגוס עם האריס ואושן.

== רשימות כל הזמנים ==
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|352
|<ref></ref>
|}

==מיקומי שיא==

== היסטוריית יציאות ==
{| class="wikitable sortable plainrowheaders" style="margin-bottom: 10px;"
! scope="col" |מדינה
! scope="col" |תאריך
! scope="col" |פורמט
! scope="col" |חברת תקליטים
|-
! scope="row" |ארצות הברית
| 23 בפברואר 2017
| הורדה דיגיטלית
| קולומביה
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי קלווין האריס
קטגוריה:שירי מיגוס
קטגוריה:שירים באנגלית
קטגוריה:שירים שנכתבו על ידי קלווין האריס
הוריקן אופליה

הוריקן אופליה (באנגלית: Hurricane Ophelia) היא שם שניתן לציקלון טרופי חזק שאיים על האיים האזוריים וגרם להשפעות משמעותיות בממלכה המאוחדת ואירלנד כציקלון אקסטרופי. סופת הציקלון הטרופית השבע-עשרה, הסערה הנקראת 15, והחורבן השישי של עונת ההוריקנים האטלנטית ב-2017. הסופה כעת עומדת על דרגה 3 מתוך 5 בסולם ספיר סימפסון והיא התפתחה ב-14 באוקטובר 2017. סופה זו התפתחה לאחר 30 שנה ללא הוריקנים באזורי אירופה הצפוניים. אופליה היא ההוריקן העוצמתי ביותר שתועד אי פעם במזרח האוקיינוס האטלנטי, והראשון מאז 1939 שמגיע כל כך צפונה.

==קישורים חיצוניים==

==הערות שוליים==

קטגוריה:עונת ההוריקנים האטלנטית 2017
קטגוריה:אירופה: מזג אוויר
קטגוריה:2017 בממלכה המאוחדת
יואב רבינוביץ'

יואב רבינוביץ (נולד ב-10 במרץ 1987) הוא קומיקאי, סטנדאפיסט ותסריטאי ישראלי.

==ביוגרפיה==
יואב רבינוביץ' נולד ברחובות וגדל בנס ציונה. לרבינוביץ' תואר ראשון במשפטים ומדע המדינה מהאוניברסיטה העברית.

רבינוביץ' הופיע בעבר כסטנדאפיסט, ובמשך תקופה היה חבר בצוות הכותבים של התוכנית "גב האומה".

ב-2009 השתתף בתוכנית הרדיו "ץ סופית", ששודרה ברדיו תל אביב, וגילם בה דמויות שונות.

ב-2016 השתתף בתוכנית "עוד כותרות" בערוץ 2 - תחילה ככותב ולאחר מכן כשחקן בתפקיד עצמו. מלבד זה, כתב ושיחק בתוכנית "לילה טוב עם אסף הראל" ששודרה בערוץ 10, והשתתף בתוכנית האקטואליה "היום שהיה" בפינת "המועדון", כחלק מצוות בדרנים המביעים את דעתם על ענייני היום באופן סאטירי. בנוסף, הגיש פינה בתוכנית בשם "קיר הברזל", בה סקר באופן סאטירי את פעילותם של פוליטיקאים ישראלים ברשתות החברתיות.

ביולי 2017 יצר, כתב והגיש יחד עם אריאל ויסמן וניב מג'ר את התוכנית "טלוויזיה מהעתיד" ששודרה ברשת 13.

באפריל 2018 החל להגיש את תוכנית הריאלטי "אף פעם לא מאוחר", בהשתתפות שלמה בראבא, הפרופסור רפי קרסו, מפקד חיל האוויר לשעבר איתן בן אליהו ומאמן הכדורסל פיני גרשון. בהמשך לכך הוא גם הגיש את העונה השנייה, עונת הבנות בכיכובן של ציפי פינס, שרה'לה שרון, רבקה מיכאלי ונורית גפן.

משנת 2019 עורך רבינוביץ' את התוכנית "מהצד השני עם גיא זהר" בהגשת גיא זהר בערוץ כאן 11 ואף שימש מספר פעמים כמגיש מחליף לגיא, בין היתר לאחר מותו של אביו, אלי זהר.

מפברואר 2020 מגיש רבינוביץ' את הפודקאסט "יואב על החדשות" עם קומיקאים אורחים בערוץ כאן 11.

==קישורים חיצוניים==

* 
* דורון ניר וראם שרמן, [https://geekonomy.net/2017/08/01/geekonomy133/ ראיון עם יואב רבינוביץ'], בפודקאסט geekonomy, 1 באוגוסט 2017
* 

==הערות שוליים==

קטגוריה:קומיקאים ישראלים
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1987
יחסי ארצות הברית – נורווגיה

יחסי ארצות הברית–נורווגיה הם היחסים הדו-צדדיים בין ארצות הברית של אמריקה לבין ממלכת נורווגיה.

==היסטוריה==
למהפכה האמריקאית ב-1776 הייתה השפעה עמוקה על נורווגיה, והאידיאלים הדמוקרטיים של חוקת ארצות הברית שימשו כמודל למחברי חוקת נורווגיה ב-1814.

הקשר ההדוק בין שני העמים התחזק עם ההגירה המסיבית של נורווגים לארצות הברית בין השנים 1825–1940, בהן היגרו כ-850 אלף נורווגים לארצות הברית.

בתקופה שלאחר מלחמת העולם השנייה, הן תוכנית מרשל והן המחויבות החזקה לברית נאט"ו תרמו לקשר החזק בין שתי המדינות.

היחסים התחזקו עוד יותר עם ביקורו של נשיא ארצות הברית, ביל קלינטון בנורווגיה ב-1999. ביקורו של קלינטון היה ביקורו הראשון של נשיא ארצות הברית מכהן בנורווגיה.

==אמריקאים-נורווגים==
כיום, ישנם יותר מ-4.5 מיליון אמריקאים ממוצא נורווגי בארצות הברית. מתוכם, לשלושה מיליון נורווגיה היא המוצא היחיד או העיקרי שלהם.
*קצת יותר מ-2% מהלבנים בארצות הברית, הם ממוצא נורווגי. רובם חיים במערב התיכון: במינסוטה, מערב ויסקונסין, צפון איווה ודקוטה.
*אמריקאים-נורווגים נוהגים לשמור על מורשתם במובנים רבים. חלק גדול מהם משתייכים לכנסייה הלותרנית-אוונגליסטית. כמו כן הם שומרים על מורשתם הקולינרית, תלבושות מסורתיות וחגים נורווגים.
*האמריקאים ממוצא סקנדינבי מונים כ-11–12 מיליון נפשות בארצות הברית, מייצגים כ-6% מהאוכלוסייה הכללית וכ-25% מהאוכלוסייה הלבנה במערב ארצות הברית.
*רוב האוכלוסייה הנורווגית בארצות הברית משויכת לכנסייה הלותרנית, אם כי מיעוטים מהם משתייכים לכנסייה הקתולית או לכתות פרוטסטנטיות אחרות.
*יש יותר אנשים ממוצא נורווגי בארצות הברית מאשר נורווגים בנורווגיה. שיעור הלידות הגבוה של האמריקאים-נורווגים במאה השנים האחרונות גרמו להכפלת האוכלוסייה הנורווגית בארצות הברית פי 4 תוך 100 שנים.

==דיפלומטיה==
===שגרירויות===
לארצות הברית ישנה שגרירות רשמית באוסלו, ולנורווגיה ישנה שגרירות רשמית בוושינגטון די. סי..

===קונסוליות===
לנורווגיה יש 4 קונסוליות בארצות הברית - בניו יורק, במיניאפוליס, ביוסטון ובסן פרנסיסקו.
====מיניאפוליס====
בשנת 1906, פתחה נורווגיה קונסוליה במיניאפוליס, מינסוטה. הקונסוליה הפכה לקונסוליה כללית בשנת 1946.

ב-2001, תכננה ממשלת נורווגיה לסגור את הקונסוליה, אך לבסוף היא נשארה פתוחה בעקבות מאמץ קבוצות נורווגיות לגרום לממשלת נורווגיה לא לסגור את הקונסוליה.

בשנת 2007, הודיעה ממשלת נורווגיה שוב על כוונתה לסגור את הקונסוליה ולהחליף אותה בקונסוליה של כבוד. לאחר שהקונסוליה נהפכה לקונסוליה של כבוד, סגן נשיא ארצות הברית לשעבר וולטר מונדייל הסכים לשמש כקונסול של כבוד.

נכון לשנת 2015 אלבינד הייברג, מנכ"ל ארגון "בני נורווגיה" שדואג לשימור המסורת של אנשים ממוצא נורווגי בצפון אמריקה, משמש כקונסול של כבוד של נורווגיה במיניאפוליס.

====מיאמי====
בעבר הייתה קונסוליה נורווגית במיאמי, שנסגרה ב-2003. הקונסוליה שימשה את פלורידה, אלבמה, ג'ורג'יה, צפון קרוליינה, דרום קרוליינה והקריביים.

==קישורים חיצוניים==

==הערות שוליים==
I Created Disco

I Created Disco (בעברית: אני יצרתי דיסקו) הוא אלבום אולפן הבכורה של המוזיקאי הסקוטי קלווין האריס, שפורסם ב-15 ביוני 2007 על ידי קולומביה רקורדס. לאלבום קדמו הסינגלים "Acceptable in the 80s" ו "The Girls", אשר הגיעו למקומות העשירי והשלישי במצעד הסינגלים הבריטי בהתאמה. האלבום הוצג לראשונה במצעד האלבומים הבריטי כאשר הוא במקום השמיני ונמכרו 16,121 מעותקיו בשבועו הראשון. ב-23 במאי 2008, זכה האלבום בתואר זהב על ידי ה-BPI. עד לנובמבר 2014, נמכרו מעבר ל-223,800 עותקים של האלבום.

== כתיבה והקלטה ==
הכתיבה וההקלטה של I Created Disco החלו בשנת 2006, כאשר האריס חזר אל עיר הולדתו של בדמפריס, סקוטלנד, לאחר שחי בלונדון במשך שנתיים. כל ההקלטה והפקת האלבום התרחש במחשב אמיגה בסקוונסר המוזיקלי OctaMED, בסטודיו הביתי של האריס, אשר נקרא Calvinharrisbeats Studio. כל 14 רצועות האלבום נכתבו, הופקו ובוצעו אך ורק על ידי האריס.

== קידום ==
לקראת יציאת האלבום, פרסמה קולומביה 2 סינגלים, "Acceptable in the 80s" ו-"The Girls". עטיפת האלבום הייתה בשימוש גם כדי לקדם את הדור הרביעי של iPod Nano בצהוב.

== רשימת רצועות ==

==קישורים חיצוניים==

קטגוריה:אלבומי קלווין האריס
קטגוריה:אלבומים שהופקו על ידי קלווין האריס
קטגוריה:אלבומי חברת קולומביה רקורדס
שמואל בן-שמואל

שמואל בן-שמואל (נולד ב-1951) הוא דיפלומט ישראלי, שכיהן בשנים 2013–2017 כשגרירה של מדינת ישראל באוסטרליה וכשגריר לא-תושב בפפואה גינאה החדשה ובפיג'י.

== ביוגרפיה ==
בן-שמואל נולד בתל אביב-יפו בשנת 1951. בצבא ההגנה לישראל שירת כחטיבת הצנחנים כצנחן, כולל במלחמת ההתשה ומלחמת יום הכיפורים. לאחר שירותו הצבאי קיבל תואר ראשון במדעי המדינה מאוניברסיטת תל אביב לפני שהצטרף לשורות משרד החוץ ב-1981.

עבודתו של בן-שמואל בשירות החוץ הישראלי נמשכה כשלושה עשורים והתמקדה בחיזוק הקשר של ישראל עם יהדות התפוצות בעולם תוך התמודדות עם אנטישמיות ודה-לגיטימציה. עבודתו כדיפלומט כללה הצבות כיועץ מדיני בפרטוריה שבדרום אפריקה, סגן הקונסול הכללי בניו יורק, ראש חטיבת תפוצות ודתות במשרד החוץ והקונסול הכללי באטלנטה.

משנת 2006 ועד לשירותו בקנברה כיהן כראש המשרד לעניינים יהודיים במשרד החוץ. בשנת 2013 הוחלט למנותו לשגריר ישראל באוסטרליה, ובנובמבר 2017 הוחלף במרק סופר.

הוא נשוי לגילה מאז 1980 ולהם שלושה ילדים בוגרים.

== ראו גם ==
* יחסי אוסטרליה–ישראל
* יחסי ישראל–פפואה גינאה החדשה
* יחסי ישראל-פיג'י

== הערות שוליים ==

קטגוריה:דיפלומטים ישראלים
קטגוריה:שגרירי ישראל באוסטרליה
קטגוריה:קונסולי ישראל באטלנטה
קטגוריה:פפואה גינאה החדשה: יחסי חוץ
קטגוריה:פיג'י: יחסי חוץ
קטגוריה:בוגרי אוניברסיטת תל אביב
קטגוריה:שגרירי ישראל בפיג'י
קטגוריה:ישראלים שנולדו ב-1951
All About It

All About It הוא שיר של הראפר האמריקאי האדי אלן, בהשתתפות הזמר הבריטי אד שירן. השיר הוקלט עבור אלבום האולפן הראשון של אלן, People Keep Talking. ב-13 באוקטובר 2014, הוא הפך לזמין בשירותי ההזרמה וההורדה. השיר נכתב על ידי שני הזמרים, בשיתוף פאריש וורינגטון ואר ג'י פרג'יוסון, ונכנס לעשירייה הפותחת של המצעדים בגרמניה, בלגיה ואוסטריה.

==מיקומי שיא==

==קישורים חיצוניים==

קטגוריה:שירי אד שירן
קטגוריה:שירים שנכתבו על ידי אד שירן
קטגוריה:שירים באנגלית
מיכאל ברודסקי

מיכאל ברודסקי (נולד ב-1972 בסנקט פטרבורג) הוא דיפלומט ישראלי.&nbsp;ברודסקי מכהן כשגריר ישראל באוקראינה מאז אוגוסט 2021. וכיהן כשגריר בקזחסטן וכשגריר לא-תושב בקירגיזסטן בשנים 2015–2018.

== ביוגרפיה ==
בשנת 1990 עלה ברודסקי לישראל יחד עם בני משפחתו. ברודסקי בעל תואר ראשון במדע המדינה והוא מוסמך אוניברסיטה בדיפלומטיה וביטחון לאומי מאוניברסיטת תל אביב.

ברודסקי הצטרף למשרד החוץ הישראלי בשנת 2002. הוא שימש כנספח עיתונות בשגרירות ישראל במוסקבה (2003-2008), נספח פוליטי באותה השגרירות בשנים 2006–2008 ומנהל ענייני הציבור בשגרירות ישראל בלונדון בשנים 2009-2013. רקע מוקדם על קזחסטן והאזור רכש בהיותו ראש הצוות שטיפל במרכז אסיה במשרד החוץ, ובין היתר, לקח חלק ביוני 2009 בהכנת ביקורו של נשיא מדינת ישראל, שמעון פרס, בקזחסטן. בשנת 2015 מונה לשגריר בקזחסטן במקום אלי טסמן.

בשנת 2015 הועמד על ידי אתר החדשות "newsru.co.il" לפרס "גיבור השנה", על היותו עובד המדינה הראשון שהגיע לדרג שגריר מהעלייה מברית המועצות לשעבר בשנות ה-90. בפברואר 2022, במסגרת המשבר בין אוקראינה לרוסיה, זומן ברודסקי לבירור במשרד החוץ של אוקראינה לאחר שפורסם כי ממשלת ישראל פנתה למוסקבה בבקשה לסיוע בפינוי אזרחיה מאוקראינה במצב של מלחמה.

הוא דובר רוסית, עברית, אנגלית וגרמנית. הוא נשוי לרגינה שפיר ולהם 3 ילדים.

== ראו גם ==
* יחסי ישראל–קזחסטן
* יחסי ישראל–קירגיזסטן

==קישורים חיצוניים==
* 
* שוש להב, [http://www.goodtimes.co.il/BRPortal/br/P102.jsp?arc=1707149 מיכאל שלי.. השגריר שלנו בקזחסטן], Good Times, 1 באוקטובר 2016 
* 

== הערות שוליים ==

קטגוריה:בוגרי אוניברסיטת תל אביב
קטגוריה:שגרירי ישראל בקזחסטן
קטגוריה:שגרירי ישראל בקירגיזסטן
קטגוריה:שגרירי ישראל באוקראינה
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:ישראלים שנולדו ב-1972
If I Could (שיר של ויילי)

If I Could (בעברית: אם הייתי יכול) הוא שיר של הראפר הבריטי ויילי בהשתתפות הזמר-יוצר הבריטי אד שירן. השיר הוא הסינגל השני מתוך המיני-אלבום השני של ויילי, Chill Out Zone. הוא פורסם ב-15 במאי 2011 להורדה דיגיטלית בממלכה המאוחדת. הקליפ הועלה ליוטיוב ב-1 במאי 2011, צולם בקינגסטון, ג'מייקה והופק על ידי בן פיטרס. השיר הגיע למקום ה-26 במצעד האינדי הבריטי.

== רשימת רצועות ==
* הורדה דיגיטלית
# If I Could" – 3:07"

==מיקומי שיא==

== קישורים חיצוניים ==

קטגוריה:שירי אד שירן
קטגוריה:שירים שנכתבו על ידי אד שירן
קטגוריה:שירים באנגלית
עיטם עקוד-זנב

Haliaeetus leucoryphus
עיטם עקוד-זנב (שם מדעי: Haliaeetus leucoryphus) הוא מין של עוף דורס גדול ממשפחת הנציים המצוי בטבע במרכז אסיה והקצה המזרחי של אירופה הנמצא בסכנת הכחדה.

אורכו של עיטם זה 72–84 ס"מ, מוטת כנפיים של 180–215 ס"מ ומשקל של 2.3–3.7 ק"ג. העיטם בעל נוצות זקורות בצבע חום-קרם עם ראש נקי מנוצות ומקור לבן גדול, כנפיים חומות ורגליים לבנות בעלות קרסים.

העיטם מעופף בערבות ובמקווי מים סביב מרכז אסיה ממונגוליה וקזחסטן עד לצפון הודו ובנגלדש. העיטם מעופף בסמוך לנהרות ושולה משם דגים שונים, חלקם כמו כמה מיני קרפיון יותר גדולים מהעיטם. הוא יטרוף גם עופות מים כמו אווזים שנוחתים בנהר.

==קישורים חיצוניים==

== הערות שוליים ==

קטגוריה:טקסונים שתוארו בידי פטר סימון פאלאס
קטגוריה:עיטם
קטגוריה:בעלי חיים שתוארו ב-1771
קטגוריה:קזחסטן: עופות
קטגוריה:מונגוליה: עופות
סוכנות הביון הפדרלית של ארגנטינה

סוכנות הביון הפדרלית של ארגנטינה (בספרדית: Agencia Federal de Inteligencia, בראשי תיבות: AFI), הייתה סוכנות ביון קצרת יומין בארגנטינה שהיתה אחראית לאיסוף מודיעין בנוגע לביטחון הלאומי והאינטרסים הלאומיים של הרפובליקה של ארגנטינה משנת 2015 ועד 2024, עת פורקה והוחלפה במזכירות המודיעין הממלכתית.

הסוכנות עסקה גם באיסוף מודיעין פלילי ומנכ"ל הסוכנות עמד גם בראש קהילת המודיעין הארגנטינאית. זו היתה סוכנות הביון החשובה במדינה עם בסיסים ותחנות משלה ברחבי העולם והייתה כפופה לנשיאות המדינה.
==היסטוריה==

בינואר 2015 הודיעה נשיאת המדינה כריסטינה פרננדס דה קירשנר כי בכוונתה לקדם חקיקה שתפרק את מזכירות המודיעין ותקים במקומה סוכנות נפרדת תחת השם "סוכנות הביון הפדרלית", עקב פרשת הירצחו של התובע הפדרלי, אלברטו ניסמן. במרץ 2015 סוכנות הביון הפדרלית הוקמה באופן רשמי לאחר שמזכירות המודיעין פורקה באופן סופי. ביולי 2024 סוכנות הביון הפדרלית פורקה והוחלפה במזכירות המודיעין שהוקמה מחדש כ"מזכירות המודיעין הממלכתית".
==מנהלי סוכנות הביון==
{| class="wikitable"
! מס'
! שם
! תקופת כהונה 
|-
! 1
| אוסקר פרילי || 5 במרץ - 10 בדצמבר 2015
|-
! 2
| גוסטבו אריבס || 10 בדצמבר 2015 - 10 בדצמבר 2019
|-
! 3
| כריסטינה קאאמניו || 23 בדצמבר 2019 - 6 ביוני 2022
|-
! 4
| אגוסטין רוסי || יוני 2022 - 15 בפברואר 2023
|-
! 5
| אנה קלרה אלברדי || פברואר 2023 - 12 בדצמבר 2023
|-
! 6
| סילבסטרה סיבורי || 12 בדצמבר 2023 - 27 במאי 2024
|-
! 7
| סרחיו נייפרט || 6 ביוני 2024 - 15 ביולי 2024
|}

==קישורים חיצוניים==
*
 
==הערות שוליים==

קטגוריה:קהילת המודיעין הארגנטינאית
אלכסנדר אדלר פון דניאלס

גנרל אלכסנדר אדלר פון דניאלס (בגרמנית Alexander Edler von Daniels; 17 במרץ 1891 – 6 בינואר 1960), היה מפקד בכיר בוורמאכט שפיקד על כוחות במלחמת העולם השנייה, ונפל בשבי במהלך קרב סטלינגרד.

==ביוגרפיה==
===קריירה מוקדמת===
פון דניאלס נולד ב-17 במרץ 1891 בטריר, שהשתייכה לאימפריה הגרמנית. בשנת 1910 התגייס לצבא הגרמני הקיסרי, והצטרף לרגימנט הרגלים ה-143 (אלזס התחתית ה-4), ולחם בשורותיו במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף פון דניאלס לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. ב-1 באוקטובר 1932 הועלה פון דניאלס לדרגת מיור, וב-1 ביוני 1935 הועלה לדרגת אוברסט לוטננט. ב-1 בינואר 1938 הועלה לדרגת אוברסט, וב-1 באוקטובר אותה שנה מונה למפקד רגימנט הרגלים ה-18.

===מלחמת העולם השנייה===
עם פרוץ המלחמה היה פון דניאלס מפקד רגימנט הרגלים ה-18, אשר היה חלק מהדיוויזיה ה-6, ופיקד עליו במהלך המערכה בפולין, שבה הייתה הדיוויזיה חלק מהארמייה הראשונה בחזית המערבית, ובמהלך המערכה על צרפת לחם עם הדיוויזיה כחלק מהקורפוס ה-40 במסגרת הארמייה ה-16, ולאחר מכן הועמד בכוננות למבצע ארי הים שבסוף בוטל. ב-10 בדצמבר 1940 מונה פון דניאלס למפקד רגימנט הרגלים ה-239, ובמהלך מבצע ברברוסה לחם עמו כחלק מהדיוויזיה ה-106, אשר לחמה כחלק מקבוצת ארמיות מרכז, והשתתף עמו בקרב ביאליסטוק-מינסק, בקרב סמולנסק ובקרב מוסקבה, ועל פעולותיו הוא קיבל ב-15 בדצמבר 1941 את עיטור הצלב הגרמני בזהב. ב-21 במרץ 1942 מונה פון דניאלס למפקד הדיוויזיה ה-376, עמה לחם במתקפת הקיץ הגרמנית, כחלק מהקורפוס ה-8 במסגרת הארמייה השישית, ולאחר מכן בקרב סטלינגרד כחלק מהקורפוסים ה-11, ה-8 וה-4 לסירוגין במסגרת הארמייה השישית. ב-18 בדצמבר 1942 קיבל פון דניאלס על פעולותיו את עיטור צלב האבירים של צלב הברזל, וב-28 בינואר 1943 הוא נכנע בראש כוחותיו לכוחות הצבא האדום ונלקח בשבי.

במהלך שהותו בשבי הצטרף פון דניאלס לוועד הלאומי למען גרמניה החופשית ולאיחוד הקצינים הגרמנים, ובשל כך סולק ב-23 בדצמבר 1944 מהוורמאכט. בשל הבושה והחרפה שהמיט על משפחתו, נשלח אחיו הרברט פון דניאלס, שהיה חבר בוואפן אס אס לשירות בחזית, אולם הוא שרד את המלחמה.

===לאחר המלחמה===
ב-12 באוקטובר 1955 שוחרר פון דניאלס מהשבי, ולאחר מכן התגורר בבילפלד, שם חי עד מותו ב-6 בינואר 1960.

== קישורים חיצוניים ==
* [http://www.lexikon-der-wehrmacht.de/Personenregister/DanielsAEv.htm אלכסנדר אדלר פון דניאלס] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מעוטרי הצלב הגרמני בזהב
קטגוריה:מעוטרי עיטור בית הוהנצולרן
קטגוריה:מפקדים גרמנים בקרב סטלינגרד
קטגוריה:גרמנים שנולדו ב-1891
קטגוריה:גרמנים שנפטרו ב-1960
אלכסנדר, דוכס וירטמברג (1804–1885)

אלכסנדר, דוכס וירטמברג (בגרמנית: Alexander von Württemberg; 9 בספטמבר 1804 – 4 ביולי 1885) היה בנו של לודוויג, דוכס וירטמברג וסבה של מרי מטק.

== ביוגרפיה ==
אלכסנדר נולד ב-9 בספטמבר 1804 בסנקט פטרבורג, ללודוויג, דוכס וירטמברג ולהנרייטה, נסיכת נסאו-ויילבורג בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו.

בגיל צעיר מאוד התגייס אלכסנדר לצבא וירטמברג, ובשנת 1830 הוא עבר לשרת בצבא האוסטרי, שם הוא הועלה לדרגת אוברסט בשנת 1833. ב-2 במאי 1835 התחתן אלכסנדר בנישואים מורגנטיים בווינה עם הרוזנת קלודין רהדי פון קיס-רהדה, בתם של הרוזן לאסלו רהדי פון קיס-רהדה והברונית אגנס ונצ'די פון נאגי ואראד, אשר קיבלה מהקיסר את התואר "רוזנת הוהנשטיין", וממנה נולדו לו 3 ילדים. בשנת 1841 נהרגה אשתו במהלך תרגיל של יחידת פרשים, ובעקבות כך התדרדר מצבו הנפשי של אלכסנדר, והוא לא התאושש מכך עד מותו. בשנת 1848 הוא מונה למפקד דיוויזיית פרשים, ובשנת 1850 מינה אותו פרנץ יוזף, קיסר אוסטריה למפקד רגימנט ההוסרים ה-11, שאותו הוביל עד מותו. בשנת 1859 השתתף אלכסנדר במלחמת אוסטריה-סרדיניה, ובשנת 1860 הוא פרש מהצבא בדרגת גנרל חיל הפרשים. לאחר מכן התגורר אלכסנדר בטיפר, שם חי עד מותו ב-4 ביולי 1885.

== משפחתו ==
ב-2 במאי 1835 התחתן אלכסנדר עם הרוזנת קלודין רהדי פון קיס-רהדה, בתם של הרוזן לאסלו רהדי פון קיס-רהדה והברונית אגנס ונצ'די פון נאגי ואראד, ממנה נולדו לו 3 ילדים:
* קלודין, נסיכת טק (1836–1894)
* פרנסיס, דוכס טק (1837–1900), התחתן עם מרי אדלייד, נסיכת קיימברידג', ובתו היא מרי, מלכת הממלכה המאוחדת
* אמליה, נסיכת טק (1838–1898), התחתנה עם הרוזן פאול פון היגל

== אילן יוחסין ==

== קישורים חיצוניים ==

* 

קטגוריה:דוכסי וירטמברג
קטגוריה:בית וירטמברג
קטגוריה:גרמנים שנולדו ב-1804
קטגוריה:גרמנים שנפטרו ב-1885
הרוזנת קלודין רהדי פון קיש-רהדה

הרוזנת קלודין רהדי פון קיש-רהדה (בהונגרית: Gróf kisrédei Rhédey Klaudia; 21 בספטמבר 1812 – 1 באוקטובר 1841) הייתה אשתו של אלכסנדר, דוכס וירטמברג וסבתה של מרי מטק.

== ביוגרפיה ==
קלודין נולדה ב-21 בספטמבר 1812 בארדוסנטגיירג', לרוזן לאסלו רהדי פון קיש-רהדה ולברונית אגנש ונצ'די פון נאג'-ואראד, בתם של הברון גרגיי אינצ'די פון נאג'-ואראד והברונית קרולינה בארצ'אי פון נאג'-בארצ'ה. מצד אביה התייחסה קלודין לשמואל אבא, מלך הונגריה, שהיה גיסו של אישטוון הראשון, מלך הונגריה, מקים ממלכת הונגריה.

ב-2 במאי 1835 התחתנה קלודין עם אלכסנדר, דוכס וירטמברג, ולכבוד נישואיהם קיבלה מפרנץ יוזף, קיסר אוסטריה את התואר "רוזנת הוהנשטיין". לזוג נולדו 3 ילדים, אולם ב-1 באוקטובר 1841 נהרגה קלודין במהלך תרגיל של יחידת פרשים. בעקבות כך התדרדר מצבו הנפשי של בעלה, והוא לא התאושש מכך עד מותו. בשנת 1863 קיבל בנה את התואר "דוכס טק", ונכדתה מרי מטק הייתה לימים מלכת הממלכה המאוחדת.

== משפחתה ==
ב-2 במאי 1835 התחתנה קלודין עם אלכסנדר, דוכס וירטמברג, ממנו נולדו לה 3 ילדים:
* קלודין, נסיכת טק (1836–1894)
* פרנסיס, דוכס טק (1837–1900), התחתן עם מרי אדלייד, נסיכת קיימברידג', ובתו היא מרי, מלכת הממלכה המאוחדת
* אמליה, נסיכת טק (1838–1898), התחתנה עם הרוזן פאול פון היגל

== אילן יוחסין ==

== קישורים חיצוניים ==

קטגוריה:אצולה הונגרית
קטגוריה:ילידות 1812
קטגוריה:נפטרות ב-1841
אדל האנל

אדל האנל עם [[פרס סזאר בו זכתה ב-2014]]
אדל האנל (בצרפתית: Adèle Haenel; נולדה ב-1 בינואר 1989) היא שחקנית צרפתייה, זוכת שני פרסי סזאר, פרס לומייר ופרס רומי שניידר.

==ביוגרפיה==
האנל גדלה בפריז. את קריירת המשחק החלה בגיל 11, אחיה ענה למודעת דרושים לסרט "הפרחחים", היא הצטרפה אליו למבחני הליהוק ונבחרה לשחק בתפקיד הראשי בסרט. לאחר סיום לימודי התיכון לוהקה ב-2007 לתפקיד ראשי בסרט ההתבגרות הלהט"בי "חבצלות המים", סרטה הראשון של במאית הקולנוע סלין סיאמה, על תפקידה הייתה מועמדת למועמדת לפרס סזאר לשחקנית המבטיחה ביותר. היא מיעטה לשחק עד 2011 בה השתתפה במספר סרטים, שלושה מהם הוצגו בפסטיבל הקולנוע בקאן. עבור תפקידה בסרט "L'Apollonide : Souvenirs de la maison close" זכתה בפרס לומייר והייתה מועמדת לפרס סזאר לשחקנית המבטיחה.

ב-2013 זכתה בפרס סזאר לשחקנית המשנה הטובה ביותר על תפקידה בסרט "סוזאן". ב-2014 זכתה בפרס סזאר לשחקנית הטובה ביותר על תפקידה ב"מלחמה ממבט ראשון". ב-2015 זכתה בפרס רומי שניידר לשחקנית הצעירה והמבטיחה בקולנוע הצרפתי. ב-2020 הייתה מועמדת לפרס סזאר לשחקנית הטובה ביותר על תפקידה בסרט "דיוקן של נערה עולה באש".

האנל הייתה בת זוגה של הבמאית סלין סיאמה, אותה הכירה בסרט "חבצלות המים". מאז 2018 היא בזוגיות עם הזמרת הצרפתייה ג'וליה לאנואה.

==פילמוגרפיה==
{|
|-style="vertical-align:top;"
|
*2002 : הפרחחים (Les Diables)
*2007 : La naissance des pieuvres (חבצלות המים) - מועמדת לפרס סזאר לשחקנית המבטיחה ביותר
*2011 : Déchaînées
*2011 : אחרי הדרום (Après le sud)
*2011 : En ville
*2011 : L'Apollonide : Souvenirs de la maison close - זוכת פרס לומייר ומועמדת לפרס סזאר לשחקנית המבטיחה ביותר
*2012 : Confession d'un enfant du siècle
*2012 : שלושה עולמות (Trois mondes)
*2012 : עליה (Alyah d'Elie Wajeman)
*2013 : סוזאן (Suzanne) - זוכת פרס סזאר לשחקנית המשנה הטובה ביותר
*2014 : L'Homme qu'on aimait trop
|
*2014 : מלחמה ממבט ראשון (Les Combattants) - זוכת פרס סזאר לשחקנית הטובה ביותר
*2015 : La Chambre Interdite
*2016 : Les Ogres
*2016: הנערה האלמונית (La Fille inconnue)
*2016: Nocturama
*2016 : יתומה (Orpheline)
*2017 : Remise de peine
*2017 : 120 פעימות בדקה (battements par minute 120)
*2018: ! En liberté
*2018: Un peuple et son roi
*2018: Die Blumen von gestern (סרט אוסטרי-גרמני)
*2019: דיוקן של נערה עולה באש (Portrait de la jeune fille en feu) - מועמדת לפרס סזאר לשחקנית הטובה ביותר
*2019: עור צבי (Le Daim)
|}

== עדות על תקיפה מינית ==
בנובמבר 2019 העידה האנל באמצעות התקשורת כי הותקפה מינית על ידי הבמאי כריסטופר רוג'יה , במעשים שהחלו כשהייתה בת 12 ונמשכו עד שהייתה בת 15. עדותה זכתה לתמיכה בעדויות נוספות שניתנו על ידי עשרות אנשים ונאספו באתר החדשות הצרפתי Mediapart . בעקבות עדותה של האנל נפתחה חקירה כנגד רוג'יה, והוא הודח מאיגוד הבמאים של צרפת.

עדותה של האנל על התקיפה המינית שעברה השפיעה על נשים אחרות מתחומים שונים לחשוף סיפורי הטרדה שעברו.

==קישורים חיצוניים==

==הערות שוליים==

קטגוריה:שחקניות קולנוע וטלוויזיה צרפתיות
קטגוריה:שחקניות ילדות צרפתיות
קטגוריה:שחקניות לסביות
קטגוריה:להט"בים צרפתים
קטגוריה:זוכי פרס לומייר
קטגוריה:זוכי פרס סזאר
קטגוריה:זוכות פרס סזאר
קטגוריה:צרפתיות שנולדו ב-1989
קטגוריה:צרפתים שנולדו ב-1989
קלייר, נסיכת לוקסמבורג

קלייר מרגרטה לדמאכר (בלוקסמבורגית: Claire Margareta Lademacher; נולדה ב-21 במרץ 1985) היא אשתו של פליקס, נסיך לוקסמבורג.

==חיים==
קלייר נולדה ב-21 במרץ 1985 בעיר פילדרשטאדט שבמדינת באדן-וירטמברג בגרמניה המערבית. היא בתם השנייה של הארטמוט לדמאכר, יזם ומיליונר גרמני, ואחד ממייסדי חברת LHS Telekommunikation. אמה היא גבריאלה שניידר. קלייר ואחיה הגדול פליקס גדלו בעיר אוזינגן, ובגיל 11 עברה עם משפחתה לאטלנטה. המשפחה חזרה לגרמניה בשנת 1999 ולדמאכר השלימה את השכלתה בפרנקפורט לפני שנרשמה לבית ספר בשווייץ. בשנת 2003 היא החלה ללמוד תקשורת בינלאומית באוניברסיטה האמריקאית בפריז. לאחר שהשלימה תואר ראשון, החלה לעבוד עבור קונדה נסט (Condé Nast) - חברה אמריקאית לתקשורת המונים, בסניפי החברה בניו יורק ובמינכן. במהלך עבודתה זו היא החלה להתעניין בביואתיקה, ולמדה לתואר שני ב-Ateneo Pontificio Regina Apostolorum שברומא, איטליה. עבודת הדוקטורט שלה עסקה בתרומת איברים בגרמניה, אוסטריה וארצות הברית. נושא המעניין אותה מאוד. בסתיו 2012 הייתה חוקר אורח במכון לביואתיקה באוניברסיטת ג'ורג'טאון.

במהלך לימודיה ברומא פגשה קלייר את פליקס, נסיך לוקסמבורג, בנם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. ב-13 בדצמבר 2012 אישר משק הבית הדוכסי את אירוסיהם. החתונה האזרחית התקיימה ב-17 בספטמבר 2013 בקוניגסטיין אים טאונוס שבגרמניה, ואחריה נערך הטקס הדתי ב-21 בספטמבר בבזיליקה של סן מארי מדליין בסנט-מקסין-לה-סיינטה-באום (Saint-Maximin-la-Sainte-Baume), צרפת. בעקבות נישואיה היא קיבלה את התואר "נסיכת לוקסמבורג".

==משפחתה==
קלייר ובעלה התגוררו בתחילה בדרום צרפת בשאטו לה קרוסטס (Château Les Crostes), אזור השייך למשפחתה של קלייר מזה שנים רבות. ב-2017 העתיק הזוג את מקום מגוריו לז'נבה, שווייץ. יש להם שני ילדים:
* אמליה, נסיכת נסאו (נולדה ב-15 ביוני 2014)
* ליאם, נסיך נסאו (נולד ב-28 בנובמבר 2016)

==קישורים חיצוניים==
* [http://www.monarchie.lu/fr/famille/princesse-claire/index.html ביוגרפיה של קלייר] באתר משפחת המלוכה הלוקסמבורגית

==הערות שוליים==

קטגוריה:נסיכות
קטגוריה:לוקסמבורגיות שנולדו ב-1985
קטגוריה:נשים לוקסמבורגיות
יוליה, נסיכת באטנברג

יוליה, נסיכת באטנברג (בגרמנית: Julia von Battenberg; 24 בנובמבר 1825 – 19 בספטמבר 1895) הייתה אשתו של אלכסנדר, נסיך הסן, בנו של לודוויג השני, הדוכס הגדול של הסן ומקים בית באטנברג.

==ביוגרפיה==
יוליה נולדה ב-24 בנובמבר 1825 בוורשה שהשתייכה לפולין הקונגרסאית, להנס מוריץ האוקה ולסופיה לפונטיין, בתם של פרנץ לאופולד לפונטיין ומריה תרזה קורנלי. אביה של יוליה נלחם בלגיונות הפולניים של נפוליאון באוסטריה, איטליה, גרמניה ומלחמת חצי האי. לאחר שירותו בצבא הפולני מאז 1790, וצבא דוכסות ורשה בין השנים 1809–1814, הוא נכנס לשורות הצבא של פולין הקונגרסאית, הפך לגנרל מפורסם בשנת 1828, וקיבל תואר פולני של אצולה. בהכירו את יכולותיו, מינה אותו ניקולאי הראשון, קיסר רוסיה לסגן שר המלחמה של פולין, והעלה אותו ואת משפחתו ב- שנת 1829 לדרגת רוזנים. במהלך מרד נובמבר בשנת 1830 הצליח המשנה למלך קונסטנטין פאבלוביץ', הנסיך הגדול של רוסיה להימלט, אך אביה של יוליה נורה למוות בידי צוערים ברחוב בוורשה. אמה מתה מהלם זמן קצר לאחר מכן, והילדים גודלו על ידי משפחת הצאר.

יוליה מונתה לשמש כבת לווייתה של מריה, נסיכת הסן, ובמהלך תפקידה התאהב בה אחיה של מריה - אלכסנדר, נסיך הסן, ועל אף שניקולאי הראשון, קיסר רוסיה אסר עליהם את הנישואים. חזר אלכסנדר לרוסיה ולקח עמו את יוליה בניגוד לדעתו של ניקולאי הראשון, והשניים התחתנו בברסלאו בנישואים מורגנטיים ב-28 באוקטובר 1851. בעקבות בריחתם בניגוד לדעת הצאר, הורחק אלכסנדר מתפקידיו בצבא הרוסי.

לכבוד נישואיהם העניק אחיו של אלכסנדר - לודוויג השלישי, הדוכס הגדול של הסן, ליוליה את התואר "רוזנת באטנברג", ובשנת 1858 נתן לה את התואר "הנסיכה מבאטנברג", וכעבור שישה חודשים מנישואיהם ילדה את בתה הבכורה. לודוויג השלישי סייע לאלכסנדר לחדש את הקריירה הצבאית שלו בצבא האוסטרי, וילדיו נולדו כל אחד בעיר אחרת ברחבי האימפריה האוסטרית, במקום שירותו של אלכסנדר.

ב-12 במאי 1875 המירה יוליה את דתה ללותרנית, וב-19 בספטמבר 1895 היא מתה בביתה ביוגנהיים.

==משפחתה==
ב-28 באוקטובר 1851 התחתנה יוליה עם אלכסנדר, נסיך הסן, וקיבלה את התואר "נסיכת בטנברג". לבני הזוג היו 5 ילדים:
* מריה, נסיכת בטנברג (1852–1923), התחתנה עם גוסטב, נסיך ארבאך-שנברג
* לודוויג פון באטנברג (1854–1923), התחתן עם ויקטוריה, נסיכת הסן, והיה אביהם של אליס, נסיכת באטנברג - אמו של פיליפ, דוכס אדינבורו, לואיז, נסיכת באטנברג - אשתו של גוסטב השישי אדולף, מלך שוודיה, ולואי מאונטבאטן
* אלכסנדר פון באטנברג (1857–1893), כיהן כנסיך בולגריה בין השנים 1879–1886
* היינריך פון באטנברג (1858–1896), התחתן עם ביאטריס, נסיכת הממלכה המאוחדת, והיה אביה של ויקטוריה אאוחניה, נסיכת בטנברג - אשתו של אלפונסו השלושה עשר, מלך ספרד
* פרנץ יוזף פון באטנברג (1861–1924)

== אילן יוחסין ==

==קישורים חיצוניים==

==הערות שוליים==

קטגוריה:נסיכים גרמנים
קטגוריה:בית באטנברג
קטגוריה:נסיכות
קטגוריה:ילידות 1825
קטגוריה:נפטרות ב-1895